नाटक और लोकनृत्य में ग्वालियर टीम विजेता
सिटी रिपोर्टर निमाड़ का लोकप्रिय गणगौर नृत्य किसान नई फसल आने पर करते हैं। निमाड़ क्षेत्र में इस पारंपरिक नृत्य की काफी मान्यता है। यह लाठी के साथ किया जाता है। अशोकनगर की टीम ने यह खास नृत्य मंगलवार को कंपू स्थित जिला खेल परिसर में पेश किया। यहां संभागस्तरीय युवा उत्सव में ग्वालियर, गुना, अशोकनगर और दतिया की टीमों ने हिस्सा लिया। इसमें 21 विधाओं में कलाकारों ने विभिन्न प्रदेश की संस्कृति भी दिखाई। वहीं मिमिक्री में विकास राजपूत ने दर्शकों का मनोरंजन किया। इस अवसर पर मुख्य अतिथि एसपी हरिनारायणचारी मिश्रा ने विजेता टीम और प्रतिभागियों को पुरस्कार दिए। इस अवसर पर शिववीर सिंह, रविंद्र सत्यार्थी और रवि ठाकुर आदि मौजूद रहे।
लोकगीत प्रतियोगिता में भी विभिन्न जिलों की टीमों ने एक से बढ़कर एक प्रस्तुतियां दीं। इनमें अशोकनगर के परमाल यादव एंड ग्रुप ने \\\"वादा करके निभाए नइया...\\\', दतिया के दुर्ग सिंह कुशवाह की टीम ने सर्दी पर आधारित गीत \\\"खूंस में सुरका संक्रात को, विकट पड़ाे थो जाड़ो...\\\' गीत की प्रस्तुति दी।
वादा करके निभाए नइया
खेल परिसर में नृत्य की प्रस्तुति देते प्रतिभागी।
कंपू जिला खेल परिसर में मंगलवार को हुए संभागस्तरीय युवा उत्सव में विभिन्न जिलों के कलाकारों ने देश और प्रदेश की संस्कृति की झलक दिखाई। इसमें कुल 21 विधाओं की प्रस्तुतियां हुईं
अन्य विधाओं में दिखाया टैलेंट
युवा उत्सव में 21 प्रतियोगिताएं हुईं। इनमें शास्त्रीय गायन में रागिनी देवले ने गायन , अशोकनगर के पुष्कर शर्मा ने हारमोनियम वादन, ग्वालियर के विशाल ने गिटार, गौरव सिंह ने बांसुरी और अनुराग बंसल ने सितार वादन पेश किया। इसके अलावा कथक, स्कल्प्चर, पेंटिंग सहित अन्य विधाओं में प्रतिभागियों ने टैलेंट दिखाया।
ये प्रतिभागी रहे विजेता
मिमिक्री में विकास राजपूत प्रथम, तबला वादन में विनायक शुक्ला प्रथम, यश दीप पटसारिया द्वितीय, हारमोनियम में आकाश घनेलिया प्रथम, सम्भूनाथ द्वितीय, सितार में अनुराग बंसल प्रथम, बांसुरी में गौरव सिंह कुशवाह प्रथम, गिटार में विशाल भदौरिया प्रथम, रोशन द्वितीय, शास्त्रीय गायन में रागनी देवले प्रथम, नवदीप द्वितीय, वक्तृत्व कला में आध्या दीक्षित प्रथम, प्रमोश कुशवाह द्वितीय, कथक में सुरभि प्रथम, अल्पेश द्वितीय, भरतनाट्यम में विद्यार्थी भार्गव प्रथम, स्वाती वर्मा द्वितीय, सामूहिक लोकगीत में दतिया की टीम प्रथम, ग्वालियर की टीम द्वितीय, सामूहिक लोकनृत्य में ग्वालियर की टीम प्रथम, गुना की टीम द्वितीय, एकांकी में ग्वालियर की टीम प्रथम, गुना की टीम द्वितीय, चित्रकला में चिन्मय मलिक, मूर्तिकला में विकास धवन विजेता रहे। भोपाल में होने वाले राज्यस्तरीय युवा उत्सव में प्रथम आए प्रतिभागी और टीम शामिल होंगी।
youth fest - 2015
hin_Deva hin_Deva hin_Deva hne_Deva hin_Deva hin_Deva hin_Deva hin_Deva hne_Deva bho_Deva fao_Latn